|  |
| --- |
| Ενότητα: Αθλητισμός – Βία και Παραβατικότητα |

Η δολοφονία ενός νεαρού από αντιπάλους **«φιλάθλους»** **αποκαλύπτει** µια κλίµακα αποκτήνωσης εντελώς απαράδεκτη για τη χώρα µας. **Ειδικά** για τη χώρα µας, που, αν της έχει αποµείνει ένα θετικό, ήταν ότι η όποια έκφραση βιαιότητας και επιθετικότητας εκδηλωνόταν στο πλαίσιο µιας προσωπικής σύγκρουσης και αντιδικίας, εποµένως διατηρούσε κατά κάποιο τρόπο, µια **ανθρώπινη** διάσταση. Τα τελευταία, **όµως**, χρόνια τα πράγµατα έχουν αρχίσει να παίρνουν έναν άλλο δρόµο. Η βία γίνεται όλο και περισσότερο απρόσωπη, ένας µηχανισµός, που µπαίνει σε ενέργεια αυτοµατικά µέσα σε αντικοινωνικές οµάδες, που το κύριο χαρακτηριστικό λειτουργίας τους είναι η κατάργηση της χρήσης της λογικής και κάθε ηθικής αναστολής. Πρόκειται για µια µορφή κατολίσθησης που µας φέρνει βαθµιαία όλο και πιο κοντά σε αντίστοιχα δυτικοευρωπαϊκά και αµερικανικά φαινόµενα. Γιατί, **λοιπόν**, αυτή η ραγδαία αύξηση του χουλιγκανισµού στη νεολαία και η απανθρωποποίηση της συµπεριφοράς υπολογίσιµης πλέον µερίδας των νέων; Ας επισηµάνουµε µερικές, τις σηµαντικότερες, από τις ευθύνες µας:

Πρώτα, η κολοσσιαίας κλίµακας εξαχρείωση των ηθών στον δηµόσιο βίο της χώρας. Μια εξαχρείωση, που **παρεμποδίζει** τη δηµιουργία προτύπων αναφοράς, σωστών προτύπων αναφοράς, των νέων ανθρώπων, τα οποία τους δίνουν υποδείγµατα και από τα οποία µπορεί να «πιαστούν». Βρισκόµαστε κυριολεκτικά µπροστά σε µια κατάλυση του δηµόσιου ήθους, που οδηγεί µαθηµατικά τον νέο άνθρωπο σε καθολική στάση αµφισβήτησης και έλλειψης σεβασµού προς κάθε φόρµα ζωής. Αντίδραση «φυσιολογική» όταν αυτοί, στους οποίους είναι εµπιστευµένες οι αναγκαίες για τη διατήρηση της κοινωνικής ευπρέπειας και συνοχής φόρµες, τις ποδοπατούν και τις εξευτελίζουν και µάλιστα απροκάλυπτα και βάναυσα.

Έπειτα, η **πρωτοφανής** έξαρση της διαφήµισης και της εµπορικής προπαγάνδας, που εµποδίζει κάθε ρεαλιστική προσγείωση των νέων ανθρώπων στην πραγµατικότητα και τους κάνει να αισθάνονται ανύπαρκτοι, «κουρέλια», χωρίς αυτά τα «υπέροχα» πράγµατα, που προσφέρουν αφειδώς οι τηλεοπτικές οθόνες. Σκουλήκια, που χρειάζονται πλέον την αυτοεπιβεβαίωσή τους µέσα από τη βία, για να αισθανθούν ότι είναι «κάποιοι».

Τέλος, η διαβρωτική λειτουργία του Τύπου, που ευθύνεται όσο τίποτα γι’ αυτή την αποθέωση και ηρωοποίηση των γηπέδων, του Τύπου, που αφιερώνει σελίδες επί σελίδων στο ποδόσφαιρο µε πελώριες φωτογραφίες και ιδιαίτερη έµφαση στα «φίλαθλα» πάθη και µίση, που ο ίδιος σε µεγάλο βαθµό καλλιεργεί και προβάλλει. Του Τύπου, που **θεοποιεί** τους «αστέρες» της µπάλας και στριµώχνει «στα ψιλά» τον κλασικό αθλητισµό. Του Τύπου, που καθιέρωσε τον όρο «φίλαθλος» για την περιγραφή αυτών των µαινόµενων ορδών, που µεταβάλλουν τα γήπεδα σε αρένες και πεδία αιµατηρών συγκρούσεων.

 Το θέµα, βέβαια, δεν είναι απλό. Το µαχαίρι που χώθηκε στα πλευρά του νεαρού θύµατος εκφράζει µια στάση ζωής ή καλύτερα µια στάση έσχατης ασέβειας απέναντι στην ανθρώπινη ζωή, για την οποία ***είναι συλλογικά υπεύθυνη ολόκληρη η κοινωνία.*** **Θεωρώ** βαθύτατα λυπηρό το γεγονός ότι η αντιµετώπιση τέτοιων περιστατικών γίνεται **«ξώφαλτσα»** και χωρίς διερεύνηση της διάστασης βάθους, που υποκρύπτεται. Οι λαϊκίστικες «προσαρµογές» για να γινόµαστε αρεστοί στο πεζοδρόµιο θα αποδειχτούν **µακροπρόθεσµα** ότι µπορεί να κοστίσουν ακριβά, πολύ ακριβά.

Φίλιας, Β. (1990). Χουλιγκανισµός και ευθύνες. Στη Σύγχρονη Κοινωνία. Φαινόµενα και προβλήµατα του καιρού µας. (επιµ. Αθανάσιος Κιτσάκης). Αθήνα: Γρηγόρης.

1. **ΚΑΤΑΝΟΗΣΗ ΠΕΡΙΕΧΟΜΕΝΟΥ ΚΑΙ ΜΟΡΦΗΣ (ΜΟΝΑΔΕΣ 30)**

Α1. Η ιστοσελίδα του σχολείου σας διοργανώνει αφιέρωµα στην αθλητική βία, στο πλαίσιο του οποίου οι µαθητές καλούνται να ανεβάσουν σύντοµα ενηµερωτικά σηµειώµατα σχετικών άρθρων και δοκιµίων. Αναλαµβάνετε να παρουσιάσετε την περίληψη του κειµένου που διαβάσετε µε ένα σημείωμα 100 έως 120 λέξεων.

 Α2. Παρ’ ότι ο δοκιµιογράφος συµπεραίνει πως για την έξαρση του χουλιγκανισµού «είναι συλλογικά υπεύθυνη ολόκληρη η κοινωνία», απαλλάσσει τους ίδιους τους νέους που είναι οι φορείς του. Συµφωνείτε µε το συµπέρασµα αυτό; Να τεκμηριώσετε την απόψή σας σε μία παράγραφο με αιτιολόγηση ( 80 έως 100 λέξεις).

Α3. α. Να εντοπίσετε την αφορμή για την οποία γράφτηκε το κείμενο αυτό.

 β. Ποιος νομίζετε ότι είναι ο σκοπός του συγγραφέα; Να αιτιολογήσετε την απάντησή σας με αναφορές από το κείμενο.

Α4. Να δικαιολογήσετε τη χρήση των εισαγωγικών στις πιο κάτω λέξεις του κειμένου:

α. «φιλάθλους» (1η παράγραφος)

β. «ξώφαλτσα» ( 5η παράγραφος)

Α5. Να αναγνωρίσετε ένα (1) τρόπο και ένα (1) μέσο πειθούς που χρησιμοποιεί ο συγγραφέας στην τέταρτη παράγραφο (§4η) «Τέλος, …. συγκρούσεων.». Να αιτιολογήσετε την απάντησή σας με συγκεκριμένες αναφορές στο κείμενο.

Α6. Να εντοπίσετε τα δοµικά µέρη της 2ης παραγράφου του κειμένου («Πρώτα, η κολοσσιαίας κλίµακας … απροκάλυπτα και βάναυσα»).

Α7. Ποια νοηματική σχέση εκφράζουν οι παρακάτω διαρθρωτικές λέξεις της πρώτης παραγράφου (§1ης ) του κειμένου:

α. Ειδικά

β. όμως

γ. λοιπόν

1. **ΛΕΞΙΛΟΓΙΚΑ**

Α8.α) Για καθεμιά από τις πιο κάτω υπογραμμισμένες λέξεις του κειμένου να γράψετε ένα αντώνυμο χωρίς να αλλάξετε το γραμματικό τους τύπο: **(Μονάδες 3)**

1. µια **ανθρώπινη** διάσταση (§1η)
2. που **παρεμποδίζει** τη δημιουργία προτύπων (§2η)
3. θα αποδειχτούν **µακροπρόθεσµα** (§5η)

Α8. β) Να αναλύσετε τις πιο κάτω λέξεις στα συνθετικά τους μέρη και να σχηματίσετε μια νέα σύνθετη λέξη με το δεύτερο (β’) συνθετικό τους.

1. πρωτοφανής (§3η )
2. θεοποιεί (§4η)

Α8. γ) Να γράψετε ένα παράγωγο ουσιαστικό και ένα παράγωγο επίθετο για το καθένα από τα πιο κάτω ρήματα:

|  |  |  |
| --- | --- | --- |
| Ρήμα  | Ουσιαστικό  | Επίθετο  |
| Θεωρώ (§5η) |  |  |
| Αποκαλύπτει (§1η) |  |  |